  Анжелика Тихонова корреспондент Туэ «Элькуновидение» вожвылъяськонэ Можга ёрослэсь «Алача» ансамбль пыриськоз. Кинъёс соос но маинызы висъясько, ивортодэтъя «Удмуртия» агентстволэн корреспондентэзлы ансамбльысь огез кырӟась Ирина Дмитриева вераз. «Алача» ансамбль ньыль нылкышноосты но одӥг воргоронэз огазея. Ирина Дмитриева, Илона Дьяконова, Полина Булдакова, Екатерина Данилова но Владимир Петров лулчеберет но крезьгурлы дышетон удысын тыршо. Можга ёросысь пӧртэм гуртъёсын уло ке но, пумиськылыны дыр шедьто. Нылъёслэн вань фольклоръя асьсэ нылпи коллективъёссы. Озьы ми люкаським. Ог-огенымы кемалась тодмо бере, одӥг тунсыкъяськонмы вань бере, ойдолэ коллектив кылдытом шуыса вераським. Пиналъёслы но крезьгуръя школаын ужрадъёс дыръя яке мукет пумиськонъёсын возьматоно шуыса Ирина Дмитриева, «Алача» ансамбле пыриськисьАнсамбле пыриськисьёс сяме пырем фольклорез утён бордын тыршо. Котькыӵе вожвылъяськонъёсы пыриськыны вуо. Кылсярысь, Казаньын ортчем «Яблонь белый цвет»калыккуспо вожвылъяськонысь I степенё лауреатъёс луыса бертӥзы, «ГуртFEST» фестивальын кыкетӥ инты басьтӥзы. Зэмзэ ке вераса, ми котькытчы пыриськыса вуттӥм ини. <…> Нош татын малпам, милемыз Татариын гинэ тодыны кулэ ӧвӧл, Удмуртын но Ирина Дмитриева, «Алача» ансамбле пыриськисьАлача - етӥнлэсь яке кагазлэсь куэм яркыт буёло басма. Ирина Дмитриевалэн кылъёсызъя, ансамблязы но соослэн ваньзылэн ик вашкала куэм дӥсьёссы вань. Но азьвыл соос мукет сямен нимаськизы. Нош собере милям мар ке но удмуртсэ басьтэммы потӥз, тунсыкозэ, тодмотэмзэ. Интернетысь учким но милемлы сюриз алача – озьы ми «Алача» луом шуыса малпам Ирина Дмитриева, «Алача» ансамбле пыриськись«Элькуновидениын» «алачаос» кылбурчиен Римма Рыловаен но крезьгурчиен Александр Андреевен гожтэм «Дауръёсын мед улоз» кырӟанэз быдэстозы. «Элькуновидениын» ми эксперимент лэсьтыны малпам. Отчы угось туала обработка кулэ. Ми оскалтоно кариським Ирина Дмитриева, «Алача» ансамбле пыриськисьВожвылъяськонэ можгаос асьсэды возьматыны, кылзӥсьсэс шедьтыны мынӥськом шуо. Вормон понна но нюръяськозы шуыса пусъё. Тодэ вайытом, азьвыл Кияса, Пичи Пурга, Кез ёросъёслэсь данзэс утьыны дасяськисьёсын тодматӥм вал ини. Тегъёс: Лулчеберет Можга Удмуртия удмуртъёс кырӟан Элькуновидение  